Diari Oficial de la Generalitat Valenciana


Sumari del DOGV 3810, del 08-08-2000 (2000/6122)

ORDRE de 17 de juliol de 2000, de la Conselleria de Cultura i Educació, per la qual es constituïx el Col·legi Rural Agrupat Font Freda.
---------------------------------------------------------------------------------------------------------------------------------------

### Dades del document

Número de DOGV
:   3810

Data del DOGV
:   08-08-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/6122


Data del document
:   17-07-2000

Organisme emissor
:   Conselleria de Cultura i Educació

Tipus de document
:   Ordre

Correcció d'errades

Anàlisi jurídica

 Descriptors 

:   * Albaida
    * Benissoda
    * Bufali
    * Atzeneta d'Albaida
    * ensenyament públic
    * centre d'ensenyament

ORDRE de 17 de juliol de 2000, de la Conselleria de Cultura i Educació, per la qual es constituïx el Col·legi Rural Agrupat Font Freda. [2000/X6122]
  
El Reglament Orgànic i Funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre (DOGV núm. 3.073, de 08.09.1997), del Govern Valencià, en el seu article 2, faculta la Conselleria de Cultura i Educació per a establir agrupacions d'unitats ubicades a distintes localitats, de manera que puguen constituir-se en Col·legis Rurals Agrupats.
  
L'Ordre de 15 de maig de 1997, de la Conselleria de Cultura, Educació i Ciència (DOGV núm. 3.028, de 04.07.1997), regula el procediment per a la constitució dels Col·legis Rurals Agrupats d'Educació Infantil i Primària, i determina, en el seu apartat octau, que la seua constitució es realitzarà per Ordre de la Conselleria de Cultura, Educació i Ciència.
  
Els consells escolars dels col·legis públics d'Educació Infantil i Primària d'Albaida-Aljorf, Atzeneta d'Albaida, Benisoda i Bufali han sol·licitat, a l'empara de les disposicions legals citades, la seua constitució en un Col·legi Rural Agrupat (CRA) i l'expedient, incoat per la Direcció Territorial de Cultura i Educació de València, disposa de l'informe favorable de la Inspecció Educativa i de la Direcció General d'Ordenació i Innovació Educativa i Política Lingüística, a més a més de la proposta de resolució conjunta, també favorable, de les direccions generals de Centres Docents i de Personal.
  
Per tot això, fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Queda constituït, com a nou centre docent amb codi núm. 76185590, el Col·legi Rural Agrupat d'Educació Infantil i Primària (CRA) Font Freda, que agrupa les unitats dels col·legis públics d'Educació Infantil i Primària ubicats a les localitats de Albaida-Aljorf, Atzeneta d'Albaida, Benisoda i Bufali, en els termes que arreplega l'annex de la present ordre.
  
Segon
  
El CRA a què es referix la present ordre aplicarà el Programa d'Ensenyament en Valencià (PEV).
  
Tercer
  
Els mestres amb destinació definitiva en qualsevol de les unitats que integren el CRA tindran prioritat per davant de qualsevol altre participant per a ocupar les vacants que s'hi produïsquen, sempre que complisquen els requisits exigits en el corresponent sistema de provisió dels llocs de treball, i sense que això supose pèrdua de puntuació ni d'antiguitat al centre. Quan, en este sentit, s'hi produïsca concurrència de dos o més mestres, la prioritat estarà determinada per la major puntuació que s'obtinga en el procediment aplicable.
  
Quart
  
L'adscripció dels mestres amb destinació definitiva als col·legis d'Educació Infantil i Primària, que es constituïxen com a Col·legi Rural Agrupat, es realitzarà de conformitat amb allò que s'ha disposat en la Resolució de 8 de maig de 2000 (DOGV núm. 3.757, de 25.05.2000), per la qual s'establix el procediment.
  
DISPOSICIÓ ADDICIONAL
  
Única
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze les direccions generals de Règim Econòmic, de Centres Docents, de Personal i d'Ordenació i Innovació Educativa i Política Lingüística perquè, en l'àmbit de les seues respectives competències, adopten les mesures que siguen necessàries per al millor compliment d'allò del que es disposa en la present ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2000-2001.
  
Tercera
  
De conformitat amb el que estableixen els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà recórrer presentant potestativament un recurs de reposició, o bé plantejant directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació, en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.
  
València, 17 de juliol de 2000
  
El conseller de Cultura i Educació,
  
MANUEL TARANCÓN FANDOS
  
ANNEX
  
A. Centres les unitats dels quals s'agrupen
  
Situació inicial Situació resultant
  
a) Codi: 61493535 Codi: 09620989
  
Denominació: Denominació:
  
 CP Virgen del Rosario CP Virgen del Rosario
  
Municipi: Albaida Municipi: Albaida
  
Localitat: Albaida-Aljorf Localitat: Albaida-Aljorf
  
Unitats: Unitats:
  
Ed. Primària 1 Ed. Primària 0
  
Llocs de treball: Llocs de Treball:
  
Ed. Primària 1 Ed. Primària 0
  
Actuacions realitzades:
  
1. Es desglossa 1 unitat d'EP al centre amb codi 00906355.
  
2. Es dóna de baixa el centre.
  
b) Codi: 02007322 Codi: 13991664
  
Denominació: CP Verge dels Denominació: CP Verge dels
  
Desemparats Desemparats
  
Municipi: Atzeneta d'Albaida Municipi: Atzeneta d'Albaida
  
Localitat: Atzeneta d'Albaida Localitat: Atzeneta d'Albaida
  
Unitats: Unitats:
  
Ed. Infantil. 2 Ed. Infantil 0
  
Ed. Primària 4 Ed. Primària 0
  
ESO (1er.Cicle) 2 ESO(1er.Cicle) 0
  
Llocs de treball: Llocs de Treball:
  
Ed. Infantil 2 Ed. Infantil 0
  
Ed. Primària 3 Ed. Primària 0
  
EP-Anglés 1 EP-Anglés 0
  
EP-Ed. Física 1 EP-Ed.Física 0
  
ESO-Valencià 1 ESO-Valencià 0
  
ESO-Mat.CNat 1 ESO-Mat.C.Nat 0
  
ESO-Soc.GªiHª 1 ESO-Soc.GªiHª 0
  
Actuacions realitzades:
  
1. Es desglossen 2 unitats d'EI al centre amb codi 86126454.
  
2. Es desglossen 4 unitats d'EP al centre amb codi 69068345.
  
3. Es desglossen 2 unitats d'ESO (1er. Cicle) al centre amb codi 80417380.
  
4. Es dóna de baixa el centre.
  
c) Codi: 22758844 Codi: 82896088
  
Denominació: Denominació:
  
CP d'Ed.Inf. i Prim. CP d'Ed.Inf. i Prim.
  
Municipi: Benisoda Municipi: Benisoda
  
Localitat: Benisoda Localitat: Benisoda
  
Unitats: Unitats:
  
Ed. Infantil 1 Ed. Infantil 0
  
Ed. Primària 1 Ed. Primària 0
  
Llocs de treball: Llocs de Treball:
  
Ed. Infantil 1 Ed. Infantil 0
  
Ed. Primària 1 Ed. Primària 0
  
Actuacions realitzades:
  
1. Es desglossa 1 unitat d'EI al centre amb codi 98241948.
  
2. Es desglossa 1 unitat d'EP al centre amb codi 32062113.
  
3. Es dóna de baixa el centre.
  
d) Codi: 61235327 Codi: 82854082
  
Denominació: Denominació:
  
 CP Mónica Pont CP Mónica Pont
  
Municipi: Bufali Municipi: Bufali
  
Localitat: Bufali Localitat: Bufali
  
Unitats: Unitats:
  
Ed. Primària 1 Ed. Primària 0
  
Llocs de treball: Llocs de Treball:
  
Ed. Primària 1 Ed. Primària 0
  
Actuacions realitzades:
  
1. Es desglossa 1 unitat d'EP al centre amb codi 22141801.
  
2. Es dóna de baixa el centre.
  
B. Nou Centre: situació resultant
  
Codi: 03472792
  
Denominació: CRA FONT FREDA
  
Municipi: Atzeneta d'Albaida
  
Localitat: Atzeneta d'Albaida
  
Adreça: c/ Cirilo Tormo, núm. 1. 46811 Atzeneta d'Albaida (València)
  
Àmbit d'actuació: Nuclis separats de població d'Albaida-Aljorf, Atzeneta d'Albaida, Benisoda i Bufali.
  
Actuacions realitzades:
  
1. Es crea com a nou centre.
  
2. S'integra 1 unitat d'Ed. Primària del centre amb codi 90962589.
  
3. S'integren 2 unitats d'Ed. Infantil del centre amb codi 64612289.
  
4. S'integren 4 unitats d'Ed. Primària del centre amb codi 67928296.
  
5. S'integren 2 unitats d'ESO (1er.Cicle) del centre amb codi 34409275.
  
6. S'integra 1 unitat d'Ed. Infantil del centre amb codi 34869055.
  
7. S'integra 1 unitat d'Ed. Primària del centre amb codi 51334116.
  
8. S'integra 1 unitat d'Ed. Primària del centre amb codi 95752223.
  
9. El centre es crea com a CRA. Àmbit d'actuació: aularis ubicats als nuclis separats de població d'Albaida-Aljorf, Atzeneta d'Albaida, Benisoda i Bufali.